KOMISSION ASETUS (EY) N:o 1891/98,
annettu 3 päivänä syyskuuta 1998,
tiettyihin tukiin Yhdistyneessä kuningaskunnassa ja Ruotsissa sovellettavista maatalouden muuntokursseista ja niistä johtuvien korvausten enimmäismääristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuloihin vaikuttavaa merkittävää arvon alenemista koskevien toimenpiteiden ja hyvitysten määrittämisestä 22 päivänä huhtikuuta 1997 annetun neuvoston asetuksen (EY) N:o 724/97 (1), sellaisena kuin se on muutettuna asetuksella (EY) N:o 942/98 (2), ja erityisesti sen 7 artiklan,
sekä katsoo, että
asetuksen (EY) N:o 724/97 3 artiklan 1 kohdan ensimmäisen alakohdan mukaisesti yhteisessä maatalouspolitiikassa sovellettavista muuntokursseista ja laskentayksiköistä 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), 7 artiklassa tarkoitettuun tukeen sovellettavia maatalouden muuntokursseja ei alenneta Englannin punnan ja Ruotsin kruunun huomattavan revalvaation vuoksi; asetuksen (EY) N:o 724/97 3 artiklan 1 kohdan toisessa alakohdassa säädetään kuitenkin yhteen asetuksen (ETY) N:o 3813/92 7 artiklassa tarkoitetuista tuista sovellettavan maatalouden muuntokurssin alentamisesta siinä tapauksessa, että huomattavan revalvaation seurauksena toteutettujen toimenpiteiden vuoksi kyseinen maatalouden muuntokurssi on yli 11,5 prosenttia suurempi kuin voimassa oleva maatalouden muuntokurssi; tällaisessa tapauksessa sovellettava muuntokurssi on voimassa oleva muuntokurssi lisättynä 11,5 prosentilla,
asetuksen (ETY) N:o 3813/92 7 artiklassa tarkoitettuihin tiettyihin tukiin sovellettavat Englannin punnan ja Ruotsin kruunun maatalouden muuntokurssit on alennettu 1 päivästä heinäkuuta 1998, jotta vältettäisiin yli 11,5 prosentin poikkeamiset kyseisenä päivämääränä voimassa olevasta maatalouden muuntokurssista; kyseisten tukien hallinnon helpottamiseksi kyseisiin tukiin 1 päivästä heinäkuuta 1998 sovellettavat muuntokurssit olisi täsmennettävä ja vahvistettava,
asetuksen (EY) N:o 724/97 4 artiklan 2 kohdassa säädetään asetuksen (ETY) N:o 3813/92 7 artiklassa tarkoitettuihin tukiin sovellettavien maatalouden muuntokurssien alenemisen vaikutuksien vuoksi maksettavasta tasaustuesta; huomattavaa revalvaatiota koskevien hyvitysten yksityiskohtaisista soveltamissäännöistä 2 päivänä toukokuuta 1997 annetussa komission asetuksessa (EY) N:o 805/97 (5), sellaisena kuin se on viimeksi muutettuna asetuksella (EY) N:o 1425/98 (6), säädetään kyseisen tasaustuen lisämääristä; on syytä vahvistaa Yhdistyneelle kuningaskunnalle ja Ruotsille asetuksen (ETY) N:o 3813/92 7 artiklassa tarkoitettujen tukien alenemisen perusteella maksettavan tasaustuen ensimmäisen erän enimmäislisämäärä, jonka määräytymisperuste otetaan käyttöön 1 päivänä heinäkuuta 1998, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 3813/92 7 artiklassa tarkoitettuihin tukiin, joiden määräytymisperuste otetaan käyttöön 1 päivänä heinäkuuta 1998, 30 päivänä kesäkuuta 1998 sovellettava maatalouden muuntokurssi (1 ecu = 0,803724 Englannin puntaa) korvataan 1 päivästä heinäkuuta 1998 kyseisten tukien osalta muuntokurssilla 1 ecu = 0,755249 Englannin puntaa.
2. Asetuksen (ETY) N:o 3813/92 7 artiklassa tarkoitettuihin tukiin, joiden määräytymisperuste otetaan käyttöön 1 päivänä heinäkuuta 1998, 30 päivänä kesäkuuta 1998 sovellettava maatalouden muuntokurssi (1 ecu = 9,90747 Ruotsin kruunua) korvataan 1 päivästä heinäkuuta 1998 kyseisten tukien osalta muuntokurssilla 1 ecu = 9,80430 Ruotsin kruunua.
2 artikla
1. Tasaustuen ensimmäisen erän enimmäislisämäärä, joka voidaan myöntää 1 artiklan 1 kohdassa tarkoitetun maatalouden muuntokurssin alenemisen vuoksi, on 110,98 miljoonaa ecua Yhdistyneen kuningaskunnan osalta.
2. Tasaustuen ensimmäisen erän enimmäislisämäärä, joka voidaan myöntää 1 artiklan 2 kohdassa tarkoitetun maatalouden muuntokurssin alenemisen vuoksi, on 4,43 miljoonaa ecua Ruotsin osalta.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä syyskuuta 1998.